વૈજ્ઞાનિકો અને ભૂસ્તરશાસ્ત્રીઓ હાલમાં વિશ્વભરમાં અનુભવાઈ રહેલા બે અંતિમો જેવા વાતાવરણને લીધે સહારા રણ પર બરફવર્ષા થઇ હોવાનું માની રહ્યા છે. અમેરિકા અને કેનેડામાં એક તરફ અતિશય ઠંડી પડી રહી છે જ્યારે ઓસ્ટ્રેલિયામાં અતિશય ગરમીનો અનુભવ થઇ રહ્યો છે. આ બંને ઘટનાઓએ પોતપોતાના જૂના રેકોર્ડ તોડી નાખ્યા છે. આ બંને અંતિમ પ્રકારના વાતાવરણને લીધે વૈજ્ઞાનિકોનું માનવું છે કે યુરોપ પર ઉંચું દબાણ ઉભું થયું હતું અને ઠંડી હવા ભેગી થતા તેને ક્યાંક તો છૂટું પડવાનું જ હતું અને પરિણામે ઉત્તર આફ્રિકાના એઇન સેફ્રા નગર એટલેકે સહારા રણ પર તેણે પોતાની પસંદગી ઉતારી અને ત્યાં બરફવર્ષા થઇ હતી.